Amalumbo 55:1-23
Kabili mwibelama ilyo ndelomba ukwafwa.+ 2 Bikeni amano pali ine kabili njasukeni.+
Nimfilwa ukutuusha pa mulandu wa kusakamikwa,+
Kabili ninsakamikwa, 3 Pa mulandu we shiwi lya mulwani, pa mulandu wa kutitikisha kwa mubifi.+
Pantu batwalilila ukuponesha pali ine icabipa,+
Kabili bampatila mu cipyu.+ 4 Umutima wandi uleshikitika mu nda,+
Ne fya kulenga umwenso wa mfwa fyamponena.+ 5 Umwenso e lyo no kututuma fyanjikata,+
Kabili ukututuma kwamfimba. 6 Na ine ntila: “Nkwata amapindo nge nkunda,+
Kuti napupuka nayaikala kumbi!+ 7 Moneni! Kuti napupukila ukutali sana;+
Kuti naikala mu mpanga.+—Se′lah—
8 Kuti nayangufyanya ukuya ukwa kuuba
Uko ningabelama ku cipuupu ca mwela, atemwa inkuuka.”+ 9 Mwe Yehova, fulunganyeni no kupusanya indimi shabo,+
Pantu nimona ubunkalwe no kukansana mu musumba.+ 10 Akasuba no bushiku balaushinguluka pa muulu wa malinga ya uko;+
Kabili buncitatubi no kucululusha fili mu kati ka uko.+ 11 Ubonaushi buli mu kati ka uko;
Na mu lubansa lwa uko umutitikisha no bucenjeshi tafyafumamo.+ 12 Pantu te mulwani anseebenye;+
Aba ni o kuti nashipikisha.
Te wampata icine cine aituumike pali ine;+
Aba ni o kuti nabelama kuli ena.+ 13 Lelo ni we, we mwina kufwa, we wali nga ine,+
We munandi kabili umukaya wandi,+
14 Pantu twali abatemwana nga nshi;+
Twale-enda ibumba ukwingila mu ng’anda ya kwa Lesa.+ 15 Lekeni imishi yabo yonaulwe!+
Lekeni batentemukile ku Nshiishi aba mweo;+
Pantu pa nshita ya kulebela kwabo ifyabipa fyaba na bo.+ 16 Lelo ine, kuli Lesa e ko nkalilila;+
Kabili Yehova akampususha.+ 17 Icungulo no lucelo na kasuba pa kati naba uwasakamikwa kabili ndateta,+
Na o alomfwa ishiwi lyandi.+ 18 Akalubula umweo wandi ku bulwi no ku-ubika umwa mutende,+
Pantu abanjimina bengi.+ 19 Lesa akomfwa no kubasuka,+
Uwaikala pa cipuna ca bufumu ukufuma ku kale+—Se′lah—
Abantu abashaluka+
Kabili abashabala abatiina Lesa.+ 20 Afumisha ukuboko kwakwe pa baba no mutende na ena;+
Asuula icipangano cakwe.+ 21 Amashiwi ya mu kanwa kakwe yalitelela ukucila umukaka watikama,+
Lelo umutima wakwe wa lubuli.+
Amashiwi yakwe yalinakilila ukucila amafuta,+
Lelo yaba nga bapanga abasomonwa.+ 22 Poosa icisendo cobe pali Yehova,+
Na o akakukosha.+
Takaleke uwalungama ukutelententa.+ 23 Lelo imwe, mwe Lesa, mukabatentemushisha pa nshi mu cilindi.+
Kumfwa abantu ba milopa kabili incenjeshi tabakafishe na hafu wa nshiku shabo.+
Lelo ine, nkamutetekela.+
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn fij_Latn bem_Latn bem_Latn bem_Latn